Porsche 968

Porsche 968 je luxusný športový automobil, ktorý v rokoch 1992 až 1995 vyrábala nemecká automobilka Porsche. So svojím predchodcom, modelom 944 zdieľal približne 20% súčiastok. Porsche 968 bolo posledným modelom  modelového radu, ktorý začal modelom 924 v roku 1976. V roku 1995 bola jeho výroba ukončená pre nízke predajné hodnoty a preto, že tržby nedokázali pokryť náklady na jeho ďalší vývoj.Autobild Klassik – Internetseite: 

Motorizácia
Model 968 poháňala upravená verzia radového štvorvalca z modelu 944, teraz s objemom 3,0 litra, s vŕtaním 104 mm a zdvihom 84 mm. Ten poskytoval výkon 177 kW/240 koní. Medzi zmeny v pohonnej jednotke tiež patrili vtedajší nový systém variabilného časovania ventilov VarioCam, nanovo optimalizované nasávanie a výfukový systém, dvojhmotný zotrvačník a upravený elektronický manažment motora. Motor modelu 968 bol v tom čase druhým najväčším 4-valcovým motorom v ponuke produkčných automobilov. Nová 6-rýchlostná manuálna prevodovka nahradila starú 5-rýchlostnú z modelu 944, pričom voliteľná bola aj automatická prevodovka Tiptronic s dvomi módmi. Časovanie ventilov VarioCam bolo prvýkrát použité v modeli 968 a neskôr sa stalo súčasťou vzduchom chladeného šesťvalca modelu 993.

968 Club Sport
Od roku 1993 do roku 1995 ponúkalo Porsche odľahčenú verziu zvanú „Club Sport“ určenú pre nadšencov, hľadajúcich výkony na okruhoch a pod. Väčšina z luxusného vybavenia klasického modelu 968 bola odstránená alebo vybraná zo zoznamu voliteľnej výbavy;Jürgen Barth, Gustav Büsing: Das große Buch der Porsche-Typen. Modelle mit Mittel- und Frontmotor. S. 177. bolo použitej menej zvukovej izolácie, elektrické ovládanie okien bolo vymenené za mechanické, upravený bol stereo systém a klimatizácia so strešným oknom boli vo voliteľnej výbave. Takisto Porsche montovalo mechanicky nastaviteľné pretekárske sedadlá Recaro, upravené pruženie znížením o 20 mm pre možné použitie na pretekárskej trati, 17-palcové disky kolies (tiež mierne širšie kvôli širším pneumatikám) oproti 16-palcovým na klasickej 968 a širšie pneumatiky rozmerov 225 vpredu a 255 vzadu, oproti 205 vpredu a 225 vzadu na klasickej 968. 4-ramenný volant s airbagom bol vymenený za tenší 3-ramenný bez airbagu, vyhrievané trysky ostrekovačov boli vymenené za trysky bez výhrevu a kryty motora boli takisto odstránené, ako aj zadný stierač. Verzia Club Sport nemala zadné sedadláJürgen Barth, Gustav Büsing: Das große Buch der Porsche-Typen. Modelle mit Mittel- und Frontmotor. S. 175. a bola v ponuke vo farbách biela Grand Prix, čierna, žltá Speed, červená Guards, modrá Riviera alebo modrá Maritime. Opierky sedadiel boli vyrábané vo farbe karosérie. Deklarovaná hmotnosť verzie Club Sport je 1320 kg, čo je teda o približne 100 kilogramov menej ako klasická 968. Zrýchlenie z 0 na 100 km/h zvládla za 6,3 sekundy.

968 Turbo S
V roku 1993 krátko vyrábalo Porsche Motorsports vo Weissachu prepĺňanú verziu Turbo S. Verzia Turbo S zdieľala rovnakú karosériu a interiér s modelom Club Sport a vizuálne sa dá identifikovať vďaka nasávacím otvorom v kapote, nastaviteľnému zadnému krídlu a nižšiemu prednému spojleru. Poháňaný je motorom s veľkou 8-ventilovou SOHC hlavou s 3-litrovým blokom a s turbodúchadlom KKK a medzichladičom.Jürgen Barth, Gustav Büsing: Das große Buch der Porsche-Typen. Modelle mit Mittel- und Frontmotor. S. 179.Stuart Gallaher: Faszination Porsche. S. 107. Testy potvrdili, že zrýchlenie z 0 na 100 km/h zvládne za 4,7 sekundy a dosahuje maximálnu rýchlosť 290 km/h, čo sa dá porovnať s novším Porsche 911 996. Motor poskytuje výkon 227 kW/305 koní pri 5600 otáčach za minútu a krútiaci moment 500 Nm pri 3000 otáčkach za minútu.

968 Turbo RS
Medzi rokmi 1992 a 1994 Porsche Motorsports Research and Development postavilo a poskytlo plne "pretekársku" verziu pre pretekárske tímy zákazníkov Porsche. Verzia Turbo RS bola dostupná v dvoch variantoch;Jürgen Barth, Gustav Büsing: Das große Buch der Porsche-Typen. Modelle mit Mittel- und Frontmotor. S. 183. 337 koňový variant pri 6900 otáčkach za minútuChristophorus Porsche-Magazin, Ausgabe Nr. 2 von 1993. s turbodúchadlom KKK K27 z verzie Turbo S a variant s turbodúchadlom KKK L41 a výkonom 350 koní. Ten mal hmotnosť zredukovanú na 1212 kg. Vyrobené boli len 4 kusy; ; 1 vo farbe červená Guards (WPOZZZ96ZNS820065), 1 vo farbe žltá Speed (WPOZZZ96ZPS896061), 1 vo farbe čierna (WPOZZZ96ZPS896062) a 1 vo farbe biela (WPOZZZ96ZPS896063).

Technické údaje
Porsche 968:968968 Club Sport968 Turbo S968 Turbo RS Motor:  Štvorvalcový radový motor (4-takt)Štvorvalcový radový motors turbodúchadlom a medzichladičom (4-takt) Zdvihový objem:  2990 cm³ Vŕtanie × zdvih:  104,0 × 88,0 mm Výkon176 kW (240 koní) pri 6200 ot/min 224 kW (305 koní) pri 5400 ot/min 257 kW (350 koní) pri 6900 ot/min Max. krútiaci moment305 Nm pri 4100 ot/min 500 Nm pri 3000 ot/min  Kompresný pomer:  11,0 : 1 8,0 : 1 7,5 : 1 Ventilový rozvod:   16 ventilovdva vačkové hriadele (DOHC) 8 ventilovjeden vačkový hradeľ (SOHC) Chladenie:  Vodné chadienie Prevodovka:  6-rýchlostná manuálna alebo 4-rýchlostná automatická Tiptronic, zadný náhon 6-rýchlostná manuálna, zadný náhonTurbo S a Turbo RS: vrátane samosvorného diferenciálu Brzdy:   Oceľové brzdové platničky (vnútorne vetrané), ABS Predné zavesenie:  Samostatné na vzperách a trojuholníkových ramenách, Stabilizátor Zadné zavesenie:  Samostatné na šikmých ramenách, Stabilizátor Pruženie vpredu:  Vinuté pružiny  Pruženie vzadu:  Priečne torzné tyče, teleskopické tlmiče Karoséria:  Samonosná oceľová karoséria Rozchod vpredu/vzadu:  1472/1450 mm 1522/1500 mm Rázvor:  2400 mm Pneumatiky/Disky:  PN: 205/55 ZR16 na 7J × 16ZN: 225/50 ZR16 na 8J × 16 PN: 225/45 ZR17 na 7,5J × 17ZN: 255/40 ZR17 na 9J × 17 PN: 235/40 ZR18 na 8J × 18ZN: 265/35 ZR18 na 10J × 18 PN: 235/630 ZR18 na 10J × 18ZN: 305/650 ZR18 na 11J × 18 Rozmery D × Š × V:  4320 × 1735 × 1275 mm 4320 × 1735 × 1250 mm 4320 × 1735 × 1235 mm Hmotnosť:  1370 kg (Coupé)1440 kg (Cabriolet) 1320 kg 1300 kg 1200 kg Maximálna rýchlosť:  252 km/h 252 km/h 280 km/h 290 km/h Zrýchlenie 0–100 km/h:  6,5 s (manuál)7,9 s (Tiptronic) 6,5 s 5,0 s  Zrýchlenie 0–200 km/h:  26,5 s (manuál) 26,5 s 17,2 s  

Produkcia
+ProdukciaWhat is a 968? , sourced from Porsche 924/944/968, Peter Morgan Modelový rok Produkcia Poznámky Celkovo Mimo USA/Kanada USA/Kanada19925353 *3913 1440 * 1 Red Turbo RS 19933783 *2701 1082 * 1 Yellow & 1 Blue Turbo RS, 16 Turbo S19942484 *965 1519 * 1 Black Turbo RS,19951156 532 624 Celkovo 12776 8111 4665 Z týchto bolo 4389 kabrioletov, z ktorých 2248 pre USA

Referencie

Iné projety

Zdroj

Kategória:Automobily Porsche
Kategória:Športové automobily
Kategória:Kupé
Kategória:Kabriolety
Kategória:Automobily so zadným náhonom